Pasvalio rajono savivaldybės administracijos

direktorius

Įsakymas

Dėl Gyvybiškai svarbias valstybės funkcijas vykdančių Pasvalio rajono savivaldybės administracijos darbuotojų, privalančių dirbti nepertraukiamai fiziniu būdu valstybės lygio ekstremaliosios situacijos dėl COVID-19 ligos (koronaviruso infekcijos) plitimo grėsmės metu, sąrašo patvirtinimo

2022 m. vasario 15 d. Nr. DV-86

Pasvalys

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“ (Lietuvos Respublikos Vyriausybės 2021 m. birželio 28 d. nutarimo Nr. 506 redakcija) (su visais aktualiais pakeitimais), Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2022 m. sausio 20 d. sprendimu Nr. V-119 „Dėl Gyvybiškai svarbias valstybės funkcijas vykdančių darbuotojų, privalančių dirbti nepertraukiamai fiziniu būdu valstybės lygio ekstremaliosios situacijos dėl COVID-19 ligos (koronaviruso infekcijos) plitimo grėsmės metu, sąrašo patvirtinimo“ (su visais aktualiais pakeitimais) (toliau – Sprendimas):

1. Patvirtinu Gyvybiškai svarbias valstybės funkcijas vykdančių Pasvalio rajono savivaldybės administracijos darbuotojų, privalančių dirbti nepertraukiamai fiziniu būdu valstybės lygio ekstremaliosios situacijos dėl COVID-19 ligos (koronaviruso infekcijos) plitimo grėsmės metu, sąrašą (pridedama).

2. Įpareigoju šio įsakymo 1 punkte nurodytus Pasvalio rajono savivaldybės administracijos darbuotojus, kai dėl COVID-19 ligos (koronaviruso infekcijos) susidaro gyvybiškai svarbias valstybės funkcijas vykdančių darbuotojų trūkumas ir negali būti užtikrinamos gyvybiškai svarbios funkcijos, dirbti Sprendime nustatyta tvarka.

Įsakymas gali būti skundžiamas Pasvalio rajono savivaldybės administracijos direktoriui (Vytauto Didžiojo a. 1, 39143 Pasvalys) arba Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Administracijos direktorius	Povilas Balčiūnas

PATVIRTINTA

Pasvalio rajono savivaldybės administracijos direktoriaus

2022 m. vasario 15 d. įsakymu Nr. DV-86

GYVYBIŠKAI SVARBIAS VALSTYBĖS FUNKCIJAS VYKDANČIŲ PASVALIO RAJONO SAVIVALDYBĖS ADMINISTRACIJOS DARBUOTOJŲ, PRIVALANČIŲ DIRBTI NEPERTRAUKIAMAI FIZINIU BŪDU VALSTYBĖS LYGIO EKSTREMALIOSIOS SITUACIJOS DĖL COVID-19 LIGOS (KORONAVIRUSO INFEKCIJOS) PLITIMO GRĖSMĖS METU, SĄRAŠAS

1.	Pasvalio rajono savivaldybės administracijos darbuotojai, kurie yra Pasvalio rajono savivaldybės ekstremalių situacijų komisijos nariai.

2.	Pasvalio rajono savivaldybės administracijos darbuotojai, kurie yra Pasvalio rajono savivaldybės ekstremaliųjų situacijų operacijų centro nariai.

3.	Pasvalio rajono savivaldybės administracijos struktūrinių teritorinių padalinių (seniūnijų) vadovai.

_________________________________